CELEX: 32013R0107
Language: lv
Date: 2013-02-05 00:00:00
Title: Komisijas Regula (ES) Nr. 107/2013 ( 2013. gada 5. februāris ), ar ko groza Eiropas Parlamenta un Padomes Direktīvas 2002/32/EK I pielikumu attiecībā uz melamīna maksimāli pieļaujamajiem līmeņiem lolojumdzīvnieku konservētā barībā  Dokuments attiecas uz EEZ

6.2.2013   
            
            
               LV
            
            
               Eiropas Savienības Oficiālais Vēstnesis
            
            
               L 35/1
            
         KOMISIJAS REGULA (ES) Nr. 107/2013
   (2013. gada 5. februāris),
   ar ko groza Eiropas Parlamenta un Padomes Direktīvas 2002/32/EK I pielikumu attiecībā uz melamīna maksimāli pieļaujamajiem līmeņiem lolojumdzīvnieku konservētā barībā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 7. maija Direktīvu 2002/32/EK par nevēlamām vielām dzīvnieku barībā (1) un jo īpaši tās 8. panta 1. punktu,
   tā kā:
   
               (1)
            
            
               Direktīvā 2002/32/EK noteikts, ka ir aizliegts izmantot dzīvnieku barībai paredzētus produktus, kuros nevēlamo vielu līmenis pārsniedz minētās direktīvas I pielikumā noteiktos maksimāli pieļaujamos līmeņus.
            
         
               (2)
            
            
               Ir saņemta informācija, ka melamīns tiek izmantots, lai pārklātu kārbas, kurās ir barība lolojumdzīvniekiem, un melamīns var nonākt lolojumdzīvnieku barībā. Kārbas ar tādu pašu pārklājumu tiek izmantotas pārtikas konserviem, un saskaņā ar Eiropas Pārtikas nekaitīguma iestādes zinātnisko atzinumu par melamīnu pārtikā un barībā (2) 2,5 mg/kg īpatnējo migrācijas robežu (ĪMR) attiecībā uz konserviem noteica ar Komisijas 2011. gada 14. janvāra Regulu (ES) Nr. 10/2011 par plastmasas materiāliem un izstrādājumiem, kas paredzēti saskarei ar pārtiku (3), kurā grozījumi izdarīti ar Regulu (ES) 1282/2011 (4).
            
         
               (3)
            
            
               Pārtikas kodeksa komisija ir noteikusi melamīna maksimālo līmeni pārtikā un barībā (5), kas jāpiemēro barībai, ko laiž pārdošanā, savukārt ar Direktīvu 2002/32/EK noteiktie maksimālie līmeņi attiecas uz barību ar mitruma saturu 12 %.
            
         
               (4)
            
            
               Nesen sniegtajā informācijā ir norādīts, ka melamīns var nonākt mitrā lolojumdzīvnieku barībā no kārbas pārklājuma un tā līmenis ir virs 2,5 mg/kg attiecībā uz barību ar mitruma saturu 12 %, bet zem 2,5 mg/kg īpatnējās migrācijas robežas mitrajā lolojumdzīvnieku barībā. Ņemot vērā šo zinātnes un tehnikas atziņu, ir lietderīgi noteikt melamīna maksimālo līmeni 2,5 mg/kg mitrajai lolojumdzīvnieku barībai konservos, ko laiž pārdošanā, un tas ir saskaņā ar noteikumiem, kas paredzēti attiecībā uz konserviem.
            
         
               (5)
            
            
               Tādēļ Direktīva 2002/32/EK būtu attiecīgi jāgroza.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un Eiropas Parlaments un Padome pret tiem nav iebilduši,
            
         IR PIEŅĒMUSI ŠO REGULU.
   1. pants
   Direktīvas 2002/32/EK I pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 5. februārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 140, 30.5.2002., 10. lpp.
   
      (2)  EFSA ekspertu grupa jautājumos, kas saistīti ar piesārņojumu pārtikas apritē (CONTAM) un EFSA ekspertu grupa jautājumos, kas saistīti ar pārtikas piedevām, fermentiem, aromatizētājiem, pārstrādes līdzekļiem un materiāliem, kas nonāk saskarē ar pārtiku (CEF); Zinātniskais atzinums par melamīnu pārtikā un barībā. EFSA Journal 2010; 8(4):1573. (145. lpp.). doi:10.2903/j.efsa.2010.1573. Pieejams tiešsaistē http://www.efsa.europa.eu/en/scdocs/doc/1573.pdf.
   
      (3)  OV L 12, 15.1.2011., 1. lpp.
   
      (4)  OV L 328, 10.12.2011., 22. lpp.
   
      (5)  Ziņojums par Apvienotās FAO/PVO pārtikas standartu programmas trīsdesmit trešo sēdi, Pārtikas kodeksa komisija, Ženēva, Šveice, 2010. gada 5.–9. jūlijs (ALINORM 10/33/REP).
   
      PIELIKUMS
      Direktīvas 2002/32/EK I pielikuma I iedaļas 7. aili aizstāj ar šādu:
      
         
                     Nevēlama viela
                  
                  
                     Dzīvnieku barībai paredzēti produkti
                  
                  
                     Maksimālais saturs mg/kg (ppm) attiecībā uz barību ar mitruma saturu 12 %
                  
               
                     
                                 “7.
                              
                              
                                 Melamīns (9)
                              
                           
                  
                     Barība,
                  
                  
                     2,5
                  
               
                     izņemot:
                  
                  
                      
                  
               
                     
                                 —
                              
                              
                                 konservētu barību lolojumdzīvniekiem
                              
                           
                  
                     2,5 (1)
                     
                  
               
                     
                                 —
                              
                              
                                 šādas pārtikas piedevas:
                              
                           
                  
                      
                  
               
                     
                                 - -
                              
                              
                                 guanidīna etiķskābi (GAA)
                              
                           
                  
                     —
                  
               
                     
                                 - -
                              
                              
                                 karbamīdu
                              
                           
                  
                     —
                  
               
                     
                                 - -
                              
                              
                                 biuretu
                              
                           
                  
                     —
                  
               
      
         (1)  Maksimālo līmeni piemēro lolojumdzīvnieku konservētai barībai, ko laiž pārdošanā.”